I 960 invaderte Berengar pavestaten under pave Johannes XII, men han ba om hjelp fra kong Otto. Otto øynet mulighet for å bli kronet til romersk keiser og han marsjerte mot Italia. Berengars tropper forlot ham og ved juletider 961 kunne Otto innta Pavia og erklære Berengar for avsatt. Han fortsatte til Roma hvor han ble kronet til keiser den 2. februar 962. Han vendte seg så igjen mot Berengar som ble beleiret i San Leo.